現時30歲的羅天宇於2008年參選香港先生入行，相信大家對他最有印象就是於無綫處境劇《愛・回家》飾演馬子仁一角。除此以外，他的感情生活亦最為人關注，最近有傳他與陳瀅暗撻半年，而當時人之一的羅天宇亦親身回應拍拖一事！
最近，羅天宇與陳瀅有份拍攝新劇《跳躍生命線》，日對夜對地拍劇，難道真的對出真感情？不過，二人就算一齊合照，都搵個中間人何廣沛隔住，會否無私顯見私呢？
日前，有周刊除指羅天宇與陳瀅已暗撻半年外，更指日前二人相約周志文同劉佩玥一共四個人，個個前後腳入場睇戲，陳瀅更提早半個鐘離場！
而近日，靚湯就上載一張著住露膊裙嘅相，並同時留言問：「我可否做你的灰姑娘？」未知靚湯係咪已有心上人呢？
今年，繼姚子羚與男友分手後，原來表面上一直好sweet的湯洛雯同羅天宇都已經分手約四個月！羅天宇接受傳媒訪問時表示兩人係和平分手，分開後仍然有繼續聯絡同關心對方，希望大家俾啲空間佢哋。